Cannondale

Cannondale on yhdysvaltalainen polkupyörävalmistaja. Yrityksen pääkonttori sijaitsee Wiltonissa, Connecticutissa ja pyörät valmistetaan Kiinassa ja Taichungissa Taiwanissa. Joe Montgomery perusti yrityksen vuonna 1971. Alun perin yritys valmisti pyöräilymatkailussa tarvittavia reppuja ja polkupyörän peräkärryjä. Nykyään Cannondale valmistaa monipuolisesti erilaisia polkupyöriä. Se on erikoistunut alumiinin hyödyntämiseen runkomateriaalina. Cannondale olikin yksi ensimmäisistä alumiinirunkojen käyttäjistä kuluttajamarkkinoille suunnattujen polkupyörien tuoteryhmässä. 

1990-luvun lopulla Cannondale yritti laajentaa toimintaansa moottoriurheiluun. Se ryhtyi valmistamaan maastokäyttöön sopivia moottoripyöriä ja mönkijöitä. Yritys ei kuitenkaan onnistunut saamaan uudesta toimialasta aiheutuneita kustannuksia kuriin riittävän nopeasti. Niinpä vuonna 2003 Cannondale hakeutuikin konkurssisuojaukseen. Cannondalen johto kuitenkin sai yrityksen myydyksi ja sen toiminta keskitettiin polkupyörien valmistamiseen. Cannondale moottoripyörien ja mönkijöiden liiketoiminnan osti taiwanilainen Dinli Metal Industrial Co. Ltd -yritys, joka tuottaa edelleen Cannondalen suunnittelemaan tekniikkaan pohjautuvia mönkijöitä.

Lähteet

Aiheesta muualla 

 Cannondalen verkkosivusto 

Yhdysvaltalaiset polkupyörävalmistajat